Diari Oficial de la Generalitat Valenciana


Sumari del DOGV 8900, del 08-09-2020 (2020/7029)

RESOLUCIÓ de 3 de setembre de 2020, de la Conselleria d'Hisenda i Model Econòmic, per la qual s'autoritza generar crèdits en el capítol 7 del programa 442.60, Canvi climàtic, de la Conselleria d'Agricultura, Desenvolupament Rural, Emergència Climàtica, i Transició Ecològica, per ingressos finalistes no pressupostats, del Ministeri per a la Transició Ecològica per import de 233.540,00 euros. Expedient 12.008/20-086.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8900

Data del DOGV
:   08-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7029


Data del document
:   03-09-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de setembre de 2020, de la Conselleria d'Hisenda i Model Econòmic, per la qual s'autoritza generar crèdits en el capítol 7 del programa 442.60, Canvi climàtic, de la Conselleria d'Agricultura, Desenvolupament Rural, Emergència Climàtica, i Transició Ecològica, per ingressos finalistes no pressupostats, del Ministeri per a la Transició Ecològica per import de 233.540,00 euros. Expedient 12.008/20-086. [2020/7029]  
  
Dins dels plans d'impuls al medi ambient, PIMA, promoguts pel Ministeri per a la Transició Ecològica per a impulsar accions a favor de la millora del medi ambient i d'integració de les polítiques de qualitat ambiental amb les de lluita contra el canvi climàtic, es va aprovar el Reial decret 1114/2018, que regula les subvencions per a la implantació d'instal·lacions de refrigeració basades en tecnologies alternatives als gasos fluorats d'alt potencial de calfament atmosfèric en establiments dedicats a la distribució comercial (Pla PIMA FRED), el qual en l'article 1.3 estableix que les ajudes s'atorgaran a les sol·licituds que s'hagen registrat i complisquen els requisits establits en aquest, a partir de la convocatòria que realitzen les comunitats autònomes, i l'article 6 relatiu a règim de concessió i finançament, que es concediran de manera directa, conforme als articles 22 i 28 de la Llei 38/2003, general de subvencions.  
  
Per Resolució de 3 d'octubre de 2018, de la consellera d'Agricultura, Medi Ambient, Canvi Climàtic i Desenvolupament Rural, es van convocar aquestes ajudes en l'àmbit de la Comunitat Valenciana, per a una vegada avaluades les sol·licituds i comprovat que complisquen els requisits, elaborar la relació ordenada conforme a un criteri de prioritat temporal en la presentació, per a remetre-la a la Direcció General de l'Oficina Espanyola del Canvi Climàtic.  
Una vegada acordats per la Conferència de Medi Ambient els criteris de distribució i la distribució resultant, el Consell de Ministres en data 11 d'octubre de 2019, va aprovar la distribució territorial definitiva dels crèdits corresponents a aquest pla, l'import assignat a la Comunitat Valenciana va ser de 233.540 euros, com a suma de les sol·licituds tramitades favorablement que han correspost als projectes presentats per Hiperber i Consum S.coop. V, si bé la resolució definitiva correspon a cada comunitat autònoma.  
La Direcció General de Canvi Climàtic per a poder procedir a la concessió i pagament d'aquestes ajudes i atenent el que es disposa en el Reial decret 1114/2018, proposa generar crèdits a càrrec d'aquests ingressos en el capítol 7 del programa 442.60, Canvi climàtic, a través del qual es gestionen aquestes actuacions, i la inclusió en el seu annex de transferències i subvencions corrents d'una nova línia de concessió directa en aplicació del que es disposa en l'article 168.1.c de la Llei 1/2015.  
A aquest efecte i en virtut del que es disposa en els articles 50.b i 168 de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 10/2019, de pressupostos de la Generalitat per a l'exercici 2020, la Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 701.05, Transferències de capital finalistes de l'Administració de l'Estat. Àrea de medi ambient, per import de 233.540,00 euros.  
  
Segon  
S'autoritza generar crèdit en l'aplicació 45.44.99.080.36.3 per import de 233.540,00 euros, per a la inclusió per aquest import d'una nova línia de subvenció de concessió directa, amb les dades descriptives que es detallen a continuació:  
  
Codi: S8678 Denominació: Ajudes Pla PIMA frío  
233.540,00 Beneficiaris: Hiperber 33.540,00 -  
Consum S Coop. V. 200.000,00 -  
Regulació: Cconcessió directa article 168.1.c Llei 1/2015 i 22.2.c Llei 38/2003 Descripció i finalitat: ajudes per a la implantació d'instal·lacions de refrigeració basades en tecnologies alternatives als gasos fluorats d'alt potencial de calfament atmosfèric en establiments dedicats a la distribució comercial (Pla PIMA FRED)  
R.D 1114/2018   
Publicar dades: sí APORTACIÓ GV: 0,00  
 APORTACIÓ EXTERNA:  
I701.05 T.T. Estat. Àrea de medi ambient: 233.540,00 -  
  
  
  
Tercer  
Com a conseqüència de l'import generat, es modifiquen en la FP3 del programa 442.60, Canvi climàtic, les dades relatives a l'aplicació d'ingressos 701.05 que queden establides en els termes següents:  
València, 3 de setembre de 2020.- El conseller d'Hisenda i Model Econòmic: Vicent Soler i Marco.